《燕衔泥》
明代·童冀

燕衔泥，年年飞向画梁栖。燕足犹悬旧时缕，华屋年年换新主。

犹年人作陌上尘，今人不见犹年春。海棠花开春雨歇，绿窗半掩珠帘揭。

十二阑干春昼迟，美人沉醉箫声咽。繁华一梦随飞烟，燕子归来如旧年。

昨日花开今日落，得意春风且行乐。花开花落年年春，行乐年年非旧人。

却羡茅檐旧时燕，主人岁岁长相见。

作者简介：浙江金华人，字中州。洪武时征入书馆。与宋濂、姚广孝等相唱和。出为全州教官，官至北平教授。以罪死。有《尚絅斋集》。